kardosdrur/scandi-wiki huggingface dataset:
Riquet (metrostation)

Riquet er en station på linje 7 i metronettet i Paris, beliggende i 19. arrondissement. Stationen blev åbnet 5. november 1910. 

Stationen er opkaldt efter den franske ingeniør Pierre-Paul Riquet (Béziers, (1609) – Toulouse, 1680). Han designede og stod for bygningen af Canal du Midi fra 1666 af. Hans sønner fuldførte kanalen i 1681.

I nærheden af stationen ligger blandt andet Canal de l'Ourcq som ender i Bassin de la Villette (en kunstig indsø), og gaden Rue d'Aubervilliers.

Trafikforbindelser

Eksterne henvisninger 

Metrostationer i 19. arrondissement
Paris Metrolinje 7
Komorbiditet

Komorbiditet er i medicin og psykiatri:

 Tilstedeværelsen af en eller flere sygdomme foruden en primær sygdom, eller
 Effekten af en sådan yderligere sygdom
Ved tilstrækkelig korrelation antyder komorbide sygdomme en fælles årsag og kan derfor være en nøgle til at afdække de komorbide symptomers ætiologi.

Noter 

Sygdomme
Psykologi
Wolfsburg (band)

Wolfsburg er et tysk black metal-band stiftet som et sideprojekt af Absurds vokalist Wolf. Bandet har udgivet to demoer og et splitalbum. Titlen på deres første demo er en oversættelse af Burzum-nummeret A Lost Forgotten Sad Spirit, og en coverversion er inkluderet på demoen. Samme coverversion kom senere med på Burzum-hyldestalbummet Visions: A Tribute to Burzum.

Medlemmer 
 Wolf (Ronald Möbus) – Alle instrumenter, vokal

Tidligere medlemmer 
 Sburg (Richard Neu) – Alle instrumenter

Diskografi

Demoer 
 1996: Ein vergessener, verlorender, trauriger Geist
 1997: Trollkraft

Splitalbum 
 1999: We Are Legion (med Barbatos)

Eksterne henvisninger 
 

Black metal-grupper
Metalgrupper fra Tyskland
Musikgrupper fra 1996
Miliegræs (slægt)

Miliegræs (Milium) er en slægt med to-tre arter, som er udbredt i Østasien, Nordamerika og Europa. Det er en- eller flerårige urter med en tueformet vækst. Bladene er flade, ovehængende og linjeformede. Blomsterne bæres i åbne, endestillede toppe på særlige stængler. De enkelte blomster er uregelmæssige og reducerede som altid hos græsser. Frugterne er nødder.

Her beskrives kun den ene art, som er vildtvoksende i Danmark.

 Miliegræs (Milium effusum)

 Milium vernale

Græs-familien
Anna af Østrig (1601-1666)

Anna af Østrig (; ; 22. september 1601 – 20. januar 1666) var en spansk infanta, der var dronning af Frankrig fra 1615 til 1643. 

Anna tilhørte Huset Habsburg og blev født i Valladolid i Spanien som datter af kong Filip 3. af Spanien, og Margrete af Østrig. Hun blev gift med kong Ludvig 13. af Frankrig i 1615. Efter Ludvigs død var hun regent fra 1643 til 1651 for sønnen Ludvig 14., som var umyndig. Under hendes styre var kardinal Jules Mazarin Frankrigs ledende minister.

Børn 
 Dødfødt barn (december 1619)
 Dødfødt barn (14. marts 1622)
 Dødfødt barn (1626)
 Dødfødt barn (april 1631)
 Ludvig 14. af Frankrig (5. september 1638–1. september 1715)
 Filip, hertug af Orléans (21 september 1640–8. juni 1701)

Eksterne henvisninger 

Dronninger af Frankrig
Dronninger af Navarra
Kongelige fra Spanien
Huset Habsburg
Personer fra Spanien
Frankrigs statsoverhoveder
Regenter
Dronningemødre
Margrete af Østrig (1584–1611)

Margrete af Østrig (født 25. december 1584, død 3. oktober 1611) var datter af ærkehertug Karl 2. af Østrig og Maria Anna af Bayern. Hun var altså søster til kejser Ferdinand 2.. 

Hun giftede sig med Filip 3. af Spanien 18. april 1599 og blev dermed dronning af Spanien og Portugal. Margrete var meget kunstinteresseret og havde stor indflydelse i hoffet. 

Hun var mor til:

 Anna af Østrig, som senere blev gift med Ludvig 13. af Frankrig og dronning af Frankrig.
 Filip 4. af Spanien, som efterfulgte sin far. 
 Maria Anna, som giftede sig med Ferdinand 2..

Referencer 

Dronninger af Napoli
Dronninger af Sicilien
Personer fra Østrig
Regenter af Spanien
Huset Habsburg
Ærkehertuginder af Østrig
Hohenbrunn

Hohenbrunn er en kommune i Landkreis München (Oberbayern), i den tyske delstat Bayern.

Geografi 
Hohenbrunn ligger sydøst for München i nærheden af motorvejskrydset  "München-Süd", og den har S-togsforbindelse til München (S6). Bydelen Riemerling er adskilt fra Hohenbrunn af marker, skov og marker, og hænger nærmest mere sammen med Ottobrunn. To kilometer mod syd ligger landsbyen Luitpoldsiedlung. I den nordøstlige skov ligger bebyggelsen Siedlung am Grasbrunner Weg.

Eksterne henvisninger
N.V. Dorph (forfatter)

Niels Vinding Dorph (født 26. marts 1783 i Stege på Møn, død 10. november 1858 i København) var en dansk skolemand og forfatter.

Han blev student fra Vordingborg Latinskole i 1801 og tog teologisk embedseksamen i 1804 og filologisk embedseksamen i 1809 ved Københavns Universitet.

Han udgav flere bøger, heriblandt nogle posthume for kollegaen og studiekammeraten P.O. Brøndsted.

Han blev i 1819 gift med Louise Amalie Bloch (datter af biskop i Viborg stift Jens Bloch), og de fik sønnerne Christian og Anton Laurids Johannes Dorph.

Niels Vinding var fra 1827 til 1829 konrektor for Viborg Katedralskole, 1829 til 1833 rektor for Horsens Latinskole og fra 1856 til 1857, sammen med H.C. Christensen, leder af Det Kongelige Teater.

Værker 

 "Meditationis nonnulæ de antiquissimis Etruriæ incolis" (et skoleprogram til Viborg Katedralskole), 1816.
 "Horats Oder" (med forord af svigerfaderen Jens Bloch), 1820.
 "Rotvælsk Ordbog", om datidens "Vandrerdansk" til politimæssig benyttelse i 1824 med hjælp fra Hartwig Lunding.
 "Sofokles", oversættelse udgivet i 1850 og 1852.
 "Kong Ødipus", genoptrykt i 1878 med et forord af sønnen Christian Dorph og 8 illustrationer af professor Lachmann.

Eksterne henvisninger 
 
 

Teologer fra Danmark
Det Kongelige Teaters direktører
Skolefolk fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Personer fra Stege
Personer i Dansk Biografisk Leksikon
Svend Sinding

Svend Sinding (14. august 1881 i København – 30. december 1929 i København) var en dansk arkitekt.

Sindings forældre var fotograf, senere hoffotograf Niels Edvard Sinding og Nicoline Marie Kleis. Han blev student 1899, dernæst murersvend og dimittend fra Teknisk Skole. Han gik på Kunstakademiets Arkitektskole i København fra november 1901 til januar 1913. Sinding arbejdede som konduktør ved opførelsen af Rigshospitalet under Martin Borch 1904-10. 

Han var leder af Ingeniørkorpsets tegnestue ved opførelsen af kaserner i sjællandske byer 1912-15 samt medlem af Akademisk Arkitektforenings honorar- og retsudvalg 1929. Han modtog K.A. Larssens legat 1914.

Han udstillede tegninger på Charlottenborg Forårsudstilling 1914-16 og 1930. Han rejste i Østrig, Tjekkoslovakiet, Tyskland og Frankrig.

Svend Sinding ægtede 5. september 1913 i København Ella Christence Qvortrup (11. december 1883 på Brandstrupgård, Tersløse Sogn – 16. december 1938 i København), datter af proprietær Carl August Seehusen Qvortrup og Hulda Karoline Forum. Han er begravet på Vestre Kirkegård.

Værker 
 Administrationsbygninger, gymnastikhuse, depoter til kaserner i: Vordingborg, Slagelse (nedrevet), Holbæk, Ringsted (1912-13)
 Administrations- og depotbygning og gymnastikhus til 25. og 26. fodfolksbataljon, fra 1923 Kvægtorv, Farimagsvej 8, Næstved (1913)
 Kommandobygning og stald, Dronning Margrethes Vej 39, Roskilde (1913-14, nu plejestiftelse)
 Teknologisk Institut, nu FOA, Staunings Plads 1-3, København (1915-18, 1. præmie, 2. etape ved Gotfred Tvede 1926-27, fraflyttet 1976)
 Carl Permins kirurgiske klinik, fra 1952 Grønlænderhjemmet, Tranegårdsvej 26, Hellerup (1915-17, totalt ombygget til ejerlejligheder 2008-14, tag, vinduer og facader ændret)
 Vandtårn, Køgevej, Roskilde (1917, nedrevet 1973)
 Ombygning af Hotel Postgården, Slagelse (1918)
 Boligkarré, Sankt Kjelds Plads 2/Nygårdsvej 59-65/Tåsingegade 66, København (1926)

Projekter 
 Landbobanken, Slagelse (1929)

Kilder 
 Weilbachs Kunstnerleksikon 1947 og 1994
 

Arkitekter fra Danmark
Personer fra København
Danskere i 1900-tallet
Nationalromantiske arkitekter
Nyklassicistiske arkitekter
Helheim (band)

Helheim er et norsk viking/black metal-band, som blev dannet i 1992. Deres tekster er i høj grad fokuseret på nordisk mytologi.

Medlemmer 
 H'grimnir – vokal, guitar
 Noralf Reichborn Venaas – guitar
 V'gandr – vokal, bas
 Hrymr – trommer, programmering

Tidligere medlemmer 
 Nidhogg (Rune Bjelland) – guitar
 Thorbjørn – guitar (på Terrorveldet)
 Lindheim (Lars Skulstad) – keyboard (på Terrorveldet)

Diskografi

Studiealbum 
 1995: Jormundgand
 1997: Av Norrøn Ætt
 2000: Blod og Ild
 2003: Yersinia Pestis
 2006: The Journeys and the Experiences of Death
 2008: Kaoskult
 2011: Heiðindómr ok mótgangr
 2015: raunijaR
 2017: landawarijaR
 2019: Rignir
 2021: WoduridaR

Ep'er 
 1999: Terrorveldet

Demoer 
 1993: Unavngivet demo
 1994: Nidr Ok Nordr Liggr Helvegr

Eksterne henvisninger 
 Officielle hjemmeside
 

Viking metal-grupper
Black metal-grupper
Metalgrupper fra Norge
Musikgrupper fra 1992
Jormundgand (flertydig)

Jormundgang har flere betydninger:

 Jörmungandr er et andet ord for Midgårdsormen
 Jormundgang (album) er et album fra det norske viking/black metal-band Helheim
 Jormundgang (band) var et østrigsk black metal-band
Skuddrabene på Aarhus Universitet

Skuddrabene på Aarhus Universitet er den eneste skolemassakre i Danmarkshistorien og bliver derfor tit nævnt i de danske medier i forbindelse med skudmassakrer begået af elever/studerende på skoler i den vestlige del af verden. 

Manden havde været tilmeldt studiet siden 1986.

Hændelse 
Den 5. april 1994 om formiddagen gik en 35-årig mandlig studerende, Flemming Nielsen, fra Silkeborg ind i en lille kantine på Aarhus Universitet, der lå i forbindelse med Nordisk Institut på hjørnet af Aldersrovej og Niels Juels Gade.

Han trak et oversavet jagtgevær op af en sportstaske og dræbte to kvindelige studerende samt sårede to andre kvindelige studerende. Derefter låste han sig inde på et toilet og begik selvmord ved at skyde sig selv i hovedet.

Senere samme dag fandt politiet et afskedsbrev på mandens kollegieværelse, hvori han havde skrevet, at han ikke kunne klare mere, og at han ville dræbe nogle personer, inden han ville tage sit liv.

I 2003 fik tv-programmet Krimizonen på DR1 adgang til to af Flemming Nielsens afskedsbreve. Heri fremgik det, at han specifikt ville slå kvinder ihjel.

Se også 
 Massakren på Columbine High School
 Massakren på Virginia Tech
 Skolemassakren i Winnenden

Referencer

Eksterne henvisninger 
 Artiklen om skoleskyderens psykologi  af psykologen Christian Stewart-Ferrer.
 Avisartikel  med vidneberetninger 20 år efter skyderiet.

Skolemassakrer
Begivenheder i 1994
Aarhus Universitet
Massakrer i Danmark
Skyderier i Danmark
Masseskyderier
Tsukubai

Tsukubai (japansk (kanji): 蹲踞) betyder et sted hvor folk skal bøje sig. Tsukubai er et vandkar, traditionelt bestående af en sten.

Tsukubai-opsætning 
Vandkarret findes forskellige former og størrelser og har en naturlig fordybning i stenen eller også er fordybningen forarbejdet. Hullet kan enten være rundt eller kvadratisk.

Tsukubai placeres i det mest skyggefulde sted i den japanske have, hvor fugt, mos og alger trives. Disse egenskaber giver opsætningen et indtryk af ælde og patina.

Vandet til karret bringes ved hjælp af en kedel eller en bambusvandpost, der risler vandet ned i karret i en meget tynd stråle. Vandet falder ned i karret for derefter at løbe ned i et drænbed bestående af småsten. Dette drænbed kaldes for havet. Oven på karret ligger en øse af bambus.

Omgivelserne omkring tsukubaien skal se ens ud hele året, derfor skal planterne omkring dette sted være stedsegrønne planter og kun få løvfældende planter. De stedsegrønne planter kan f.eks. være bregner, hosta, vinterlans, bambus, kvisttorn, Mahonia, vinterbær samt Pieris japonica. 

Foran karret ender en trædesti af flade sten, hvor den sidste sten fungere som ståsted ved karret.

Nær ved tsukubaien står der en japansk stenlygte, en smule tilbagetrukket for opstillingen, således at stenlygten delvis bliver skjult af lette planter. Desuden er der som regel placeret tre større sten bag selve opstillingen for at skabe kontakt med den øvrige del af haverummet.

Ritual 

Tsukubai benyttes til rituel renselse i forbindelse med den japanske teceremoni.

De modtagne gæster skal før de træder ind i det japanske tehus (se artikel om 'Roji'), skylle deres mund og hænder ved tsukubaien, der er placeret tæt ved tehuset. Ritualet for denne renselse er et udtryk for renhed, hvorved tanker og krop tømmes inden teceremoniens start. Vandkaret er placeret lavt, således at alle gæster uanset social status, bliver nød til at bøje sig, herved forsvinder rangorden og status, og alle får derved samme værd.

Se også 
 Japansk have
 Roji (Japansk tehave)

Kultur i Japan
Buddhisme
Havekunst
Markedssegmentering

Markedssegmentering bruges indenfor markedsføringen til at inddele markedet i en række segmenter, som hver især er mere homogene end hele markedet er tilsammen. På den måde får man en række segmenter, hvoraf man kan vælge en eller flere som målgruppe. Ved at arbejde med segmenter kan man anvende sine marketingressourcer mere effektivt, da personerne indefor det enkelte segment har fællestræk og dermed også samme forbrugsmønster.

Krav til segmenteringen 
For at segmentet kan bruge i forbindelse med markedsføring kræves:

 At segmentet er homogent
 At segmentet er forskelligt fra andre segmenter
 At segmentet er identificerbart og måleligt
 At segmentet er stabilt over tid
 At segmentet er tilgængeligt
 At segmentet er stort nok til at være økonomiske attraktivt

Segmenteringskriterier 
Følgende kriterier kan bruges til at segmentere efter

 Geografiske kriterier
 Land eller region
 landets størrelse
 Bosiddende i by, provins eller landområde
 klima
 Demografiske kriterier
 alder
 køn
 familiens størrelse
 familielivscyklus
 uddannelsesniveau
 indkomst
 erhverv
 socioøkonomisk status
 religion
 nationalitet / race (etnisk marketing)
 sprog
 Psykografiske kriterier
 personlighed
 livsstil
 værdi
 holdning
 emotionel
 Vaner
 fordel søges
 produktudnyttelse
 mærkeloyalitet
 produkt
 beslutningstagende enhed
 rentabilitet
 indkomstniveau
 Technographic variabler [1]
 motivationer
 brugsmønstre
 holdning til teknologi
 grundlæggende værdier
 livsstil

Se mere 
 Målgruppe

Noter 

Markedsføring
ND Gorica

Nogometno Društvo Gorica (normalt bare kendt som ND Gorica) er en slovensk fodboldklub fra byen Nova Gorica. Klubben spiller i landets bedste liga, og har hjemmebane på Stadion Športni Parke. Klubben blev grundlagt i 1947, og har siden da fire slovenske mesterskaber og to pokaltitler.

ND Gorica slog deres navn fast den 4. august 2004, da de på udebane besejrede og ydmygede de regerende danske mestre FC København med hele 5-0 i en kvalifikationskamp til Champions League. ND Gorica blev dog efterfølgende selv slået ud af AS Monaco, og kvalificerede sig, som forventet, ikke til turneringens gruppespil.

Titler 
 Slovensk Mesterskab (4): 1996, 2004, 2005 og 2006. 

 Slovensk Pokalturnering (3): 2001, 2002 og 2014. 

 Superpokalturnering (1): 1996.

Europæisk deltagelse

Historiske slutplaceringer

Prva liga

Nuværende trup 
Pr. 25. april 2019.

Referencer

Eksterne henvisninger 
Klubbens officielle hjemmeside

Fodboldklubber i Slovenien
Etableret i 1947
Øse (redskab)

Øse er et redskab, hvormed man kan trække væske op fra en beholder. Øsens beskaffenhed kan være af forskellige materialer, f.eks. metal eller træ.

Køkkenredskaber
FK Dinamo Minsk

Futbolnij klub Dinamo Minsk (, FK Dynama Minsk; , normalt bare kendt som Dinamo Minsk) er en hviderussisk fodboldklub fra hovedstaden Minsk. Klubben spiller i landets bedste liga, og har hjemmebane på Dinamo Stadion. Klubben blev grundlagt i 1927, og nåede under Sovjet-tiden at vinde et enkelt sovjetisk mesterskab. Siden Hvideruslands uafhængighed har klubben vundet syv mesterskaber og tre pokaltitler.

Titler 
 Sovjetisk Mesterskab (1): 1982

 Hviderussisk Mesterskab (7): 1992, 1993, 1994, 1995, 1996, 1997 og 2004
 Toere: 1996, 2001, 2005, 2006, 2008, 2009, 2014, 2015 og 2017

 Hviderussisk Pokalturnering (3): 1992, 1994 og 2003

Historiske slutplaceringer

Referencer

Eksterne henvisninger 

Klubbens officielle hjemmeside 

Fodboldklubber i Hviderusland
Etableret i 1927
Minsk
BATE Borisov

Futbolnyj klub BATE Borisov (normalt kendt som BATE Borisov eller bare FC BATE) er en hviderussisk fodboldklub fra byen Barysaw. Klubben spiller i landets bedste liga, og har hjemmebane på Barysaw-Arena. Klubben blev grundlagt i 1973, og har siden da vundet fem hviderussiske mesterskaber og én pokaltitel.

BATE Borisov kvalificerede sig i 2008 som den første hviderussiske klub nogensinde til gruppespils-fasen i Champions League. Her kom man i en svær gruppe med Real Madrid, Juventus og Zenit Skt. Petersborg, hvor udbyttet af de seks kampe blev tre uafgjorte og tre nederlag.

i 2012 var BATE Borisov igen repræsenteret ved verdens bedste klubturnering, her var de i gruppe med Bayern München, Valencia C.F. og Lille OSC. Denne optræden endte med en tredjeplads og kvalifikation til Europa League. Mest bemærkelsesværdigt var en flot sejr på 3-1 hjemme over gruppevinderen Bayern München.

Titler 
 Hviderussisk Mesterskab (15): 1999, 2002, 2006, 2007, 2008, 2009, 2010, 2011, 2012, 2013, 2014, 2015, 2016, 2017 og 2018

 Hviderussisk Pokalturnering (3): 2006, 2010 og 2015

 Superpokalturnering (7): 2010, 2011, 2013, 2014, 2015, 2016 og 2017

Historiske slutplaceringer

Nuværende trup
Pr. 22. maj 2022.

Europæisk deltagelse

Referencer

Eksterne henvisninger 
Klubbens officielle hjemmeside 
Champions League klubprofil 

Fodboldklubber i Hviderusland
Etableret i 1973
Barysaw
FK Dinamo Brest

Futbolnij klub Dinamo Brest (, FK Dynama Brest; , normalt bare kendt som Dinamo Minsk) er en hviderussisk fodboldklub fra Brest, der er grænseby til Polen. Klubben spiller i landets bedste liga, og har hjemmebane på Dinamo Stadion. Klubben blev grundlagt i 1960, og har siden da sikret sig en enkelt titel, nemlig den hviderussiske pokalturnering, som man vandt i 2007.

Titler 
 Hviderussisk Mesterskab (1): 2019
 Hviderussisk Pokalturnering (3): 2007, 2017, 2018
 Hviderussisk Superpokalturnering (2): 2018, 2019

Historiske slutplaceringer

Nuværende trup 
Pr. 26. april 2019.

Referencer

Eksterne henvisninger 
Klubbens officielle hjemmeside 

Fodboldklubber i Hviderusland
Etableret i 1960
Brest (Hviderusland)
International Business College

IBC International Business College er Danmarks femtestørste handelsskole beliggende i Kolding, Aabenraa, Fredericia-Middelfart. Kolding Købmandsskole fusionerer i 2002 med  Fredericia-Middelfart Handelsskole og ændrer således navn til International Business College. I 2004 fusionerer Aabenraa Business College med IBC og i 2008 med VUC Fredericia-Middelfart. I 2009 har IBC Kolding store pladsproblemer. Da det ikke er muligt at bygge videre på grunden erhverver IBC den gamle træbeskyttelsesvirksomhed GORI på Birkemosevej i Kolding. Den 12.500 kvm store træbygning bliver omdannet til et efteruddannelses- og videncenter under navnet IBC Innovationsfabrikken. IBC Kurser og Hovedforløbet holder til på Innovationsfabrikken, sammen med store dele af administrationen - direktion, sekretariat økonomi, marketing/kommunikation og IT. Innovationsfabrikken bruges også som møde- og konferencecenter. 

Den gamle Kolding Købmandsskole, blev grundlagt i 1888 på baggrund af Konsul Rasmus Kaalund og Købmand Anton Simonsens ønske om, at handelsstandens unge skulle have mulighed for at dygtiggøre sig inden for de merkantile fag. Dermed har Kolding Købmandsskole i mere end 125 år uddannet elever..

IBC's mission er "et bedre sted at lære". Når elever, kursister og personale trives, fungerer indlæringen og på den måde stræber IBC imod at leve op til sin mission. IBC udbyder mange former for uddannelse inden for det merkantile område – såvel erhvervsuddannelser, handelsgymnasiale uddannelser og kurser inden for det merkantile område..

Se også 
 IBC Handelsgymnasiet, Kolding

Eksterne henvisninger 
International Business College

Reference 

Uddannelsesinstitutioner i Danmark
Bygninger, konstruktioner og anlæg i Kolding
Uddannelse i Kolding
IBC Handelsgymnasiet (Kolding)

IBC Koldings HHX-linje er en del af IBC International Business College, som er resultatet af en fusion mellem Kolding Købmandsskole, Aabenraa Business College og Fredericia-Middelfart Handelsskole. IBC handelsgymnasierne ligger således placeret i nogle af Danmarks erhvervsknudepunkter, hvor man igennem de senere år har oplevet en stor vækst. IBC’s afdeling i Kolding består af de tre afdelinger HHX, HG og IBA. Desuden benyttes mange af skolens moderne faciliteter til diverse kursusarrangementer. 

Handelsgymnasiet i Kolding er i dag en af landets førende handelsgymnasieinstitutioner, hvilket bl.a. afspejles i antallet af elever der i 2007/2008 gik på HHX. Skolen ligger placeret lige i udkanten af Kolding centrum, med en gåafstand til både Kolding Banegård og busstation på 1 kilometer. På den måde er tilgængeligheden ganske god for såvel nordfra- som sydfrakommende elever. På baggrund af denne centrale placering favner IBC’s geografiske elevområde også bredt og elevernes geografiske hjemstavn spænder horisontalt fra Bogense til Esbjerg samt vertikalt fra Vejle til Haderslev. IBC Handelsgymnasiet beskæftiger 51 medarbejdere bestående af både studiesekretærer, studievejledere, undervisere m.v.

Historie 
Tilbage i 1888 blev Kolding Købmandsskole grundlagt. Dette skete på baggrund af Konsul Rasmus Kaalund og Købmand Anton Simonsens ønske om, at de daværende unge skulle have muligheden for at uddanne sig indenfor nogle handelsorienterede fag. Sidenhen er skolen vokset i størrelse og betydning, hvilket kulminerede med den føromtalte fusion af Kolding Købmandsskole og Fredericia-Middelfart Handelsskole i år 2002 og to år senere kom tilgangen af Aabenraa Business College. Dette medførte at Kolding Købmandsskole – nu IBC Handelsgymnasiet Kolding – for alvor blev sat på landkortet som en del af IBC International Business College. I skoleåret 2007 aftrådte den daværende rektor Lis Petersen fra bestillingen, til fordel for den nuværende rektor Jesper Kjølhede.

Faciliteter 
IBC Handelsgymnasiet Kolding er selvsagt en del af hele IBC-komplekset, som består af en firlænget bygning der breder sig over mere end 20.000 kvadratmeter. I 2008 modtog IBC Handelsgymnasiet Kolding ”Undervisningsmiljøprisen 2008” , og blev dermed, af undervisningsministeriet, kåret til det gymnasium i Danmark med det bedste studiemiljø. Undervisningsmiljøprisen blev tildelt på baggrund af en høj elevindflydelse, der på denne måde giver elevdemokratiet mulighed for at udvikle sig. Denne udvikling skyldes et fælles mål fra lærerne, ledelsen og eleverne om at yde gavn af den synergi effekt, der ligger i at samarbejde som et stort team frem for at modarbejde hinanden internt på skolen. 
De moderne faciliteter, hvilket indbefatter tre auditorier, adskillige computerlokaler, et bibliotek, to kantiner og en fredagscafé, hvor der ofte bliver arrangeret forskellige arrangementer, har dog også noget at skulle have sagt. Desuden er adskillige parkeringspladser samt en parkeringskælder tilknyttet IBC komplekset.

Eksterne henvisninger 
IBCs webside

Referencer 

Uddannelsesinstitutioner i Danmark
Uddannelse i Kolding
Øse

Øse kan have flere betydninger:
Øse (Varde Kommune) – landsby beliggende cirka ni kilometer øst for Varde.
Øse (redskab) – et redskab
Øse Sogn – sogn i  Varde Kommune
Øse Kirke – kirke beliggende i  Varde Kommune
John Bauergymnaset

JB Gymnasiet (tidligere John Bauergymnaset) var en svensk organisation, der drev en række fri grundskoler. Samlet set var organisationen Skandinaviens største friskole, med over 10.000 elever på 28 forskellige skoler i Sverige. Skolen havde også lokaler i Spanien og Indien. Skolerne var opkaldt efter den svenske eventyrtegner John Bauer.

Uddannelsesinstitutioner hvor der kan studeres en gymnasial uddannelse
Gymnasier
Organisationer fra Sverige
Etableret i 2000
Ophørt i 2013